Diari Oficial de la Generalitat Valenciana


Sumari del DOGV 9739, del 05-12-2023 (2023/12203)

Extracte de la Resolució de 20 de novembre de 2023, del rector de la Universitat Politècnica de València, per la qual es convoca la primera edició dels premis de la Càtedra bp-UPV Innovació Energètica per a treballs final de màster per a l'any 2023.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9739

Data del DOGV
:   05-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12271


Data del document
:   22-11-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 20 de novembre de 2023, del rector de la Universitat Politècnica de València, per la qual es convoca la primera edició dels premis de la Càtedra bp-UPV Innovació Energètica per a treballs final de màster per a l'any 2023. [2023/12597]  
BDNS (identif.): 730518.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/730518)  
  
Primer. Beneficiaris  
Podrà participar-hi l'alumnat matriculat en la Universitat Politècnica de València en el curs 2022-2023 o en el 2023-2024.   
Els sol·licitants dels premis han de complir, al final del termini de sol·licitud, els següents requisits:  
a) Haver aprovat el seu treball final de màster en la convocatòria del curs acadèmic 2022-2023 o 2023-2024 (fins a la data de finalització de presentació de sol·licituds, 01.03.2024).  
b) La temàtica dels treballs ha de ser en l'àmbit de la innovació energètica, fent especial èmfasi en l'ús de fonts d'energia neta i sostenible, en la millora de l'eficiència energètica i en la contribució de les solucions trobades a la transició energètica.   
  
Segon. Objecte  
L'objecte d'aquesta convocatòria és la concessió de dos premis destinats a treballs final de màster aprovats en el curs 2022-2023 i en el curs 2023-2024 fins a la data de finalització de presentació de sol·licituds (01.03.2024) que acrediten el compliment dels requisits estipulats en les bases reguladores del procediment. Aquests premis tenen la finalitat de fomentar el desenvolupament de treballs de qualitat en l'àmbit de la innovació energètica, fent especial èmfasi en l'ús de fonts d'energia neta i sostenible, en la millora de l'eficiència energètica i en la contribució de les solucions trobades a la transició energètica.  
  
  
Tercer. Bases reguladores  
Accessibles en https://www.upv.es/contenidos/CABP-UPV/.   
  
Quart. Quantia  
S'estableixen dos premis a treballs final de màster, cadascun dotat de 750 €.   
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza l'1 de març de 2024.  
  
València, 22 de novembre de 2023. El rector: José Esteban Capilla Romá.